সরেজমিনে দেখা যায়,আজ শনিবার সকাল ১০টা থেকে সমাবেশের আনুষ্ঠানিকতা শুরু হয়। এর পরেই কর্মীদের মনোরঞ্জন করতে বিভিন্ন শিল্পীরা সঙ্গীত পরিবেশন করেন। সঙ্গীত শুরুর পরেই খেলাফত মজলিসের কর্মীরা বিভিন্ন স্লোগান দিয়ে সমাবেশে প্রবেশ করার সময় গান থামানোর জন্য চিৎকার শুরু করে। কিন্তু গান থামানো না হলে তারা স্পিকার ভেঙ্গে ফেলার চেষ্টা করে। এর পরেই খেলাফত মজলিসের কর্মীদের তীব্র আপত্তির মুখে সমাবেশে সঙ্গীত বন্ধ করে দেওয়া হয়। পরে ইসলামী ফ্রন্টের সাংস্কৃতিক কাফেলা নাত পরিবেশনা করলে পরিস্থিতি শান্ত হয়ে আসে।